MUNICIPIUL  CRAIOVA

CONSILIUL LOCAL AL MUNICIPIULUI  CRAIOVA
HOTĂRÂREA NR.508
privind aprobarea Componentei Integrale a planului de selecție pentru desemnarea membrilor din cadrul Consiliului de Administrație al societății Eco Urbis Craiova S.R.L.  

Consiliul Local al Municipiului Craiova, convocat în şedinţa ordinară din data de 18.12.2025;

Având în vedere referatul de aprobare nr.410208/2025, raportul nr.410211/2025 întocmit de Direcţia Servicii Publice  şi raportul de avizare nr.411633/2025 prin care se propune aprobarea Componentei Integrale a planului de selecție pentru desemnarea membrilor din cadrul Consiliului de Administrație al societății Eco Urbis Craiova S.R.L. și avizele nr.43/2025 al Comisiei I - Buget Finanţe, Studii, Prognoze şi Administrarea domeniului, nr.35/2025 al Comisiei III -Servicii Publice, Liberã Iniţiativã şi Relaţii Internaţionale şi  nr.45/2025 al Comisiei V- Juridică, Administraţie Publică şi Drepturi Cetăţeneşti;       

În conformitate cu prevederile art.10 și art. 12 din anexa nr. 1 la Norme, aprobate prin Hotărârea Guvernului nr. 639/2023 pentru aprobarea normelor metodologice de aplicare a Ordonanţei de Urgenţă a Guvernului nr.109/2011 privind guvernanţa corporativă a întreprinderilor publice, Legii nr. 31/1990 privind societatile comerciale, republicata, cu modificarile si completarile ulterioare;


În temeiul art.129 alin.2 lit. d coroborat cu alin.7 lit. n, art.139 alin.3 lit. h, art.154 alin.1, art.196 alin.1 lit. a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

HOTĂRĂŞTE:

Art.1. Se aprobă Componenta Integrală a planului de selecție pentru desemnarea membrilor din cadrul Consiliului de Administrație al societății Eco Urbis Craiova S.R.L, conform anexei care face  parte integrantă din prezenta hotărâre.
Art.2. Primarul Municipiului Craiova, prin aparatul de specialitate: Serviciul Administraţie Publică Locală și Relații cu Consiliul Local, Direcţia Servicii Publice şi Eco Urbis Craiova S.R.L. vor aduce la îndeplinire prevederile  prezentei hotărâri.

